איג'ניסיניא

אִיגְ'נִ֫יסִינְיַא (בערבית: اجنسنيا) הוא כפר פלסטיני, הממוקם כשישה קילומטרים צפונית-מערבית לשכם בנפת שכם. רוב התושבים עוסקים בחקלאות או עובדים ברשויות ממשלתיות. אוכלוסיית הכפר מונה כ-800 תושבים. הכפר נוסד ככל הנראה בתקופה הביזנטית.

 היסטוריה 
באזור הכפר נמצאו שרידים מתקופת הברזלZertal, 2004, p. 469 והתקופה הפרסית.

הקיסרית הרומית פלוויה יוליה הלנה שהתגוררה זמנית בסבסטיה הסמוכה נהגה לשחות באגם באיג'ניסיניא עם עוזרותיה.

עד המאה ה-20 רבים מתושבי הכפר היו נוצרים. בעקבות חילוקי דעות עם תושבי הכפר המוסלמים היגרו הנוצרים לכפרי האזור, ובהם א-זבאבדה וביר זית. במפקד אוכלוסין 1922 של ארץ ישראל, שנערך על ידי המנדט הבריטי, התגוררו בכפר כ-119 איש, כולם מוסלמים. בשנה זו הכפר הכיל 30 בתים.Mills, 1932, p. 61

בשנים 1948–1967 איג'ניסיניא היה תחת שלטון ירדני. בשנת 1961 מנתה האוכלוסייה כ-239 נפשות.Government of Jordan, Department of Statistics, 1964, p. 25

במפקד של הלשכה הפלסטינית המרכזית לסטטיסטיקה בשנת 1997, היו בכפר כ-418 תושבים, מתוכם 70 (16.7%) פליטים. החלוקה המגדרית הייתה בדיוק שווה: 50% גברים ו-50% נשים. על פי הלשכה, בשנת 2007 מנה איג'ניסיניא כ-505 תושבים.

 גאוגרפיה 
איג'ניסיניא נמצא כשישה קילומטרים צפונית-מערבית לשכם. הכפר ממוקם מזרחית לסבסטיה, מצפון מזרח לא-נאקורה, דרומית לבית אימרין, צפונית לזואתא, וממערב לעסירה א-שמאלייה.Satellite View of Ijnisinya PalestineRemembered. גובה הכפר הוא 460 מטר מעל פני הים.Welcome To Ijnisinya Palestine Remembered.

שטחו הכולל של הכפר הוא 6,547 דונם, מתוכם כשני שלישים ניתנים לעיבוד.

קישורים חיצוניים

 הערות שוליים 

קטגוריה:נפת שכם